Kompleks vila iz austrougarskog perioda u Petrakijinoj ulici
<s>Vile u Petrakijinoj ulici u Sarajevu nalaze se u opštini Stari Grad, u Sarajevu, Bosna i Hercegovina.</s><s>Komisija za očuvanje nacionalnih spomenika, na sjednici održanoj 10. do 16. marta 2009. godine, donijela je odluku da se vile proglase za  nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović (predsjedavajući) i Ljiljana Ševo.</s>

<s>Nacionalni spomenik čini kompleks od 4 vile i predstavlja najočuvaniju cjelinu vila iz austrougarskog perioda u Sarajevu.</s><s>Posjeduju historijsku i dokumentarnu vrijednost, koje predstavljaju izvor saznanja o načinu gradnje i života u Sarajevu, s početka XX vijeka.</s><s>Ova graditeljska cjelina ima i veliku ambijentalnu, i umjetničko-estetsku vrijednost, s obzirom na to da su, tada najveći projektantski autoriteti u Bosni i Hercegovini, gradili jedinstvene objekte, u stilskom i oblikovnom smislu.</s>

<s>Vila Mandić, izgrađena je po projektu  arhitekte Karla Paržika, koji je u duhu historicizma projektovao stambeni objekat po uzoru na luksuzne evropske vile iz istog perioda.</s><s>Vila je u dobrom konstruktivnom stanju.</s><s>Tokom 2018. god izvršena je rekonstrukcija i vila će ponovo postati Muzej XIV zimskih olimpijskih igara u Sarajevu.</s>

<s>Vila Heinricha Reitera, izgrađena je po projektu koji je potpisan od strane Karla Paržika.</s><s>Ipak, najvjerovatnije se radi o projektu tada mladog Rudolfa Teniesa.</s><s>Danas se vila Heinricha Reitera nalazi u dobrom konstruktivnom stanju.</s><s>Na gornjim etažama je poslovni prostor, a u objektu nalazi se diplomatsko predstavništvo Velike Britanije.</s>

<s>Vila Hermine Radisch, izgrađena je po projektu koji nije u cjelini sačuvan, a sačuvani dio nije potpisan.</s><s>Središnji dio objekta – loža, balkon, tročlani zaglavni kamen na lukovima prozora, zatim željezna vrata i ograda, vrlo su bliski Vancaševom izrazu.</s><s>Floralna polja od keramike mogla bi biti plod saradnje sa, tada mladim, Rudolfom Teniesom.</s>

<s>Vila Forstratha Miklaua projektovana je od strane Rudolfa Teniesa.</s>

<s>Izgrađene su u periodu 1903. i 1904. godine.</s><s>Kvalitetom izrade, veličinom i brižljivo projektovanim arhitektonskim detaljima izdvajale su se od sličnih ostvarenja iz austrougarskog perioda nastalih u Sarajevu. .</s>

<s>Literatura 
 Alija Bejtić -Ulice i trgovi Sarajeva.</s><s>Sarajevo: Muzej grada Sarajeva 1973.</s><s>Godine</s>

<s>Reference</s>

<s>Vanjski linkovi</s>

<s>Nacionalni spomenici u Sarajevu
Arhitektura istoricizma u Bosni i Hercegovini</s>

